Se on tosi outoa. Elämäni ei ole tavallista.
Teen tavallisia asioita.
Olen itse tavallinen mutta en elä tavallista elämää.
Selena Gomez on Instagramin seuratuin henkilö.
Hän on Time-lehden sadan huippuvaikuttajan joukossa.
Selena Gomez sai Billboard Woman of the Year -palkinnon.
Aika siistiä. Miltä nyt tuntuu? -Uskomattomalta.
Oli pyörryttävää menestyä niin hyvin nuorella iällä,
mutta huomasin, että saamani valokeilan ansiosta -
sain kääntää sen kajon itselleni tärkeisiin asioihin.
Hyvä Selena… -Hyvä Selena…
Käytit asemaasi -
tuodaksesi esiin mustia sosiaalisen oikeuden edestä taistelijoita.
Jakamalla tarinasi -
olet antanut miljoonille toivoa toipumisesta.
Uskon, että olen täällä itseäni suuremman syyn takia.
Sinun ansiostasi minäkin voin vaikuttaa muihin.
Rohkeutesi innosti minua.
Haluan kokea elämää ja jakaa sitä,
ja toivottavasti saan ihmiset uskomaan johonkin suurempaan -
ja teen heidän olonsa rakastetuksi.
Hyvä Selena…
Lapsena ajattelin, että on muutakin.
Halusin nähdä ja tehdä enemmän.
Varttuessani Texasissa äitini vei minut museoihin ja teatteriin.
Hänellä oli pohjaton mielikuvitus,
jollaisen hän halusi myös minulle.
Olen kiitollinen siitä, sillä nyt koko elämäni on kuvitelmaa.
Rakastin näyttelemistä lapsena.
Vanhat juttuni naurattavat minua,
sillä olin vain lapsi, joka jaksoi yrittää.
Minua tietenkin härnättiin usein.
Pilkka kauas kimpoaa, ja löyhkä sinuun sinkoaa.
Se oli tärkeä ja vaikuttava osa elämääni.
Se oli puhdasta.
Kotona ollaan.
Opin todella paljon.
Sekä hyvästä että pahasta, sillä sinä aikana -
elämästäni kiinnostuttiin, ja olin innoissani siitä.
Antakaa tietä.
Media ja lehdistö alkoivat käydä voimilleni.
Kuvauspaikalle tuli valokuvaajia,
ja minä aloin hermostua.
Oli ahdistavaa kokea se ensimmäistä kertaa.
En tahtonut otsikoihin.
Onko vaikeaa olla valokeilassa?
Koko elämäsi, sosiaalinen mediasi,
minne menet, ja mitä teet.
Sinua katsellaan aina. -Se on joskus turhauttavaa.
ELÄMÄ TAYLENAN JÄLKEEN
Jokin muuttui…
"EN TARVITSE POIKAYSTÄVÄÄ"
…ja yksityiselämääni seurattiin entistä enemmän.
Kesti vuosia kääntää huomio takaisin siihen, mistä todella välitän.
Kun siirtyy Disneyn leipiin,
joutuu tiedostamaan sen, että on roolimalli lapsille.
WAVERLY PLACEN VELHOKOULU
Ei minua oikeastaan kontrolloitu,
mutta minua ja materiaaliani valvottiin.
Minua rajoitettiin paljon.
Näytät häneltä.
Sitten tulin vanhemmaksi -
ja luonnollisesti halusin olla vanhempi.
Anna tänne! Älä!
Kuvittelin kuitenkin:
"Menetän kaiken, jos sanon tai teen jotain.
Minua ei enää nähtäisi samalla tavalla."
Jos kuitenkin halusin kasvaa taiteilijana,
minun oli tehtävä päätöksiä.
Julkaisin Revival-levyn, joka oli ensilevyni Interscopen kanssa.
Levyn nimi Revival eli "elpyminen" kertoo, että minä itse elvyin.
Ajattelin: "Voin oikeasti sanoa tällaista -
ilman seurauksia, joten puhun siitä."
Se oli käännekohta, jossa minut alettiin kuulla naisena.
Itsekseen varttuvana nuorena naisena,
joka ei ole enää pikkutyttö.
Olin ensimmäistä kertaa röyhkeä ja seksikäs.
Se auttoi minua kasvamaan ja näkymään uudessa valossa.
Revival-levyssä tunsin voimaa -
omasta itsestäni.
American Music Award -palkinto myönnetään -
Selena Gomezille!
iHeartRadio Music Award -palkinto myönnetään -
Selena Gomezille.
Minä menestyin, mutta kaikki ei ollut hyvin.
En tiennyt, miksi,
mutta tiesin tuntevani muita ihmisiä voimakkaammin.
Tunnetko sekaantuneesi… -En.
Minä melkein tunsin syyllisyyttä kuuluisuudestani.
Ihminen minun asemassani saa muut ajattelemaan:
"Hänellä on kaikki järjestyksessä, ja hän saa elää hienoa elämää."
Tuntuuko se erilaiselta yksityisyydessä?
Kyllä. Olen eristyksissä ja…
Minua katsellaan ja tuomitaan.
Ei ole pahempaa tunnetta.
Opin, että mielenterveys on yhtä tärkeää kuin fyysinen terveys.
SELENA GOMEZ KERTOO MIELENTERVEYDESTÄ
Sen ansiosta tunnen valtavasti empatiaa -
ja myötätuntoa kärsiviä ihmisiä kohtaan.
Tiedän siitä itsekin hieman ja tiedän, miltä se tuntuu.
OLET RAKAS!
Sanotaan, että musiikki on maailman kieltä.
Siinä ei ole kielimuureja.
Se on suuri yhteys ja oljenkorsi -
minulle ja läheisilleni.
BOGOTÁ, KOLUMBIA
Hyvä Selena.
Olen synnyinkaupungissani Bogotássa Kolumbiassa.
"Olen todella tiiviistä latinoperheestä -
ja vietin hienon lapsuuden."
Kun kuitenkin menin kouluun, aloin sairastella.
Hyvä Selena. Olen kotoisin Sayvillesta New Yorkissa.
Oli tukahduttavaa varttua siellä.
Jotenkin minusta tuli se lapsi, jota kaikki kiusasivat pienestä pitäen.
"Niin pienestä, etten muista, milloin se alkoi."
Pelkäsin, mitä seuraavaksi tapahtuisi -
ja kuka satuttaisi minua vuosikausien ajan.
9. luokalla menin lopulta terapiaan.
Lääkärini sanoi: "Sinulla on ahdistushäiriö."
Ajelin äitini kanssa ympäri kaupunkia -
ja yritimme löytää ratkaisua lääkärien ja homeopaattien kanssa.
Minulla todettiin masennus,
mutta äiti kutsui sitä vain "syväksi suruksi",
sillä sellaisista asioista ei puhuta Kolumbiassa.
Perheeni on aina ollut tukenani,
mutta näitä ongelmia kokemattomien ihmisten -
on vaikea ymmärtää niitä.
He eivät tiedä, miltä tuntuu olla saamatta henkeä -
seinien kaatuessa päälle paniikkikohtauksen aikana.
Muutama vuosi myöhemmin palasin kotiin collegesta.
"Vajosin syvään synkkyyteen."
En pystynyt mihinkään yksin.
En voinut nukkua yksin.
En voinut käydä vessassa yksin.
En voinut ajaa.
Psykiatri kävi luonani, sillä en voinut poistua kotoa.
Myöhemmin samana vuonna minulla todettiin nivelreuma.
Kehostani tuli uusi mieleni vihollinen.
Se oli hajoamispisteeni.
Yritin itsemurhaa.
Opiskelin Virginia Techissä, joka on suuri koulu.
35 000 opiskelijaa.
Oli mieletöntä olla pikkukaupungin poika kaikkien ihmisten joukossa,
ja toisinaan minua alkoi ahdistaa.
Olen aina ihaillut sinua.
Aina kun tunsin ahdistuksen kasvavan,
kuuntelin Revival-levyäsi,
ja se teki oloni paremmaksi.
Selena Gomez!
Sitten näin puheesi American Music Awards -tapahtumassa.
Minulla oli kaikkea, mutta olin sisältä rikki.
Kerroit omista mielenterveysongelmistasi -
ja sanoit… -"Vaikka olisit rikki…"
…sinun ei tarvitse pysyä rikki.
Olin ällistynyt.
Olit todella suuri kuuluisuus -
ja sanoit: "Minä koin tämän mutta toivuin."
"Sanasi tiivistivät omat tunteeni."
Aloin ajatella, että halusin tehdä enemmän.
Selena. Kerroit selkeästi omista kokemuksistasi -
ja aloitit keskustelun.
Se auttoi paljon.
Aloin ajatella,
että halusin saada kolumbialaiset tajuamaan,
ettei terapiaa pidä häpeillä.
Aloin kirjoittaa ongelmistani nettiartikkeleissa -
parantaakseni itseni ja löytääkseni rauhaa kaaoksessa.
Viimeisenä opintovuotenani hain opiskelijaedustajaksi.
Jokaisen piti valita aihepiiri, ja minä valitsin itsemurhien ehkäisyn.
Jouduin kävelemään 60 000 ihmisen eteen,
ja nimeni ilmoitettiin itsemurhien ehkäisyn yhteydessä.
Jake Vail Faye Vailin saattamana.
Olin ujo, ahdistuksesta kärsivä poika.
Kun sinä kuitenkin otit riskin tulla tuomituksi -
puhuessasi hoidosta, innostit minua -
ottamaan suuren ahdistuksen riskin -
auttaakseni muita, jotka kärsivät.
"Oli aika selättää pelkoni."
Tunnen, että maailma näkee minut jälleen.
Enää en piileskele mielenterveysdiagnoosin takana.
Olen nyt itsekin psykologi ja innokas mielenterveyden puolestapuhuja.
Edistän keskustelua mielenterveydestä koulussa.
Voin nyt levittää viestiäsi.
Minulla on ystäviä ympäri maailmaa.
Olen todella kiitollinen sinulle, Selena,
koska annoit minulle ja maailmalle toivoa kertomalla vaikeuksistasi.
Kiitos, että näytit ihmisille, että toipuminen on mahdollista -
ja että apua on saatavilla.
Ihanaa.
Kävin nuorempana näöntarkastuksessa.
Lääkäriin mennessä -
tarkistetaan aina verenpaine, lämpötila ja muu sellainen.
Verenpaineeni oli 155/100 -
ja lääkäri sanoi, että minun olisi mentävä ensiapuun.
Lääkärit tekivät kokeita -
ja olin sairaalassa yön yli.
Kaiken lopuksi todettiin, että sairastan punahukkaa.
En ymmärtänyt, mitä se tarkoittaa.
Minulla oli autoimmuunisairaus.
Kehoni taisteli itseään vastaan.
Miten menee?
Se oli epätodellista, sillä en ollut tuntenut väsymystä.
Olin nuori ja tunsin olevani kunnossa.
Lääkäri kuitenkin sanoi, että olisin voinut saada halvauksen ja kuolla.
Se oli järkyttävää mutta en tiedostanut sitä.
En tahtonut miettiä sitä.
Painoni heittelehti erilaisten lääkkeiden takia.
Ihmiset olettivat kaikenlaista.
KRITIIKKI PAINONNOUSUN TAKIA TEKI PALJON VAHINKOA
He todella halusivat tuhota minut.
SELENA GOMEZIA VASTAAN HYÖKÄTTIIN -
TAUDIN TUOMIEN LISÄKILOJEN TAKIA
Painoani arvosteltiin.
SELENA NÄYTTÄÄ LÄSKILTÄ JA NENÄ ON OUTO
OLEN KIITOLLINEN
Minä valehtelin. Latasin nettiin kuvan itsestäni -
ja sanoin: "Sillä ei ole väliä."
ENEMMÄN RAKASTETTAVAA
"En hyväksy sanojanne."
Ladatessani kuviani -
itkin kuitenkin valtoimenaan, sillä kukaan ei ansaitse sellaista.
Väitin, etteivät kommentit vaivanneet minua,
sillä en tahtonut niiden vaivaavan muita ihmisiä,
jotka kokivat jotain vastaavaa.
Pilkkaa ulkonäön, heidän itsensä tai heidän rakkaidensa takia.
Sellainen on epäreilua.
Kukaan ei ansaitse tuntea sellaista.
Käännä päätäsi, Selena.
Punahukka paheni, kun olin parissakymmenissä,
ja tauti hyökkäsi munuaisteni kimppuun.
Se oli pelottavaa,
sillä tarvitsin munuaissiirron.
Pelkäsin henkeni edestä.
Odotuslista on hyvin pitkä -
ja prosessi on mittava.
Tiesin, että se vaatisi minulta paljon -
enkä ollut varma, pystyisinkö siihen.
Eräänä päivänä hän tuli kotiin ja alkoi itkeä.
Kysyin, mikä oli vinossa.
Silloin hän kertoi minulle.
"En tiedä, mitä tehdä. Odotus voi kestää 7-10 vuotta."
Sanoin heti, että selvittäisin sopivuuteni.
Parhaan ystäväni nimi on Francia.
Hän sanoi käyvänsä testeissä.
Kävi ilmi, että hän oli yhteensopiva.
Silloin tunsin, että minua varjeltiin.
Olin todella onnekas.
Niin ei tapahdu monelle muulle ihmiselle,
ja joskus tilanne voi päättyä todella vakavalla tavalla.
Suhtaudun asiaan vakavasti.
Rehellisesti sanoen -
minusta palkinto kuuluu Francialle,
sillä hän pelasti henkeni.
Anteeksi.
En ole koskaan kenellekään suuremmassa velassa kuin Francialle.
Se, että hän ei koskaan epäillyt luovuttajaksi ryhtymistä -
on täysin uskomatonta.
Meillä on sama tatuointi.
Se on munuaissiirron päivämäärä.
Kaiken piti tapahtua siten,
jotta olisin päässyt tähän pisteeseen.
Minun oli määrä kokea se voidakseni auttaa muita.
TORRANCE, KALIFORNIA
Hyvä Selena.
Meillä on syvä ja voimakas yhteys.
"Minäkin olen Texasista."
Muutin eteläiseen Kaliforniaan mieheni ja tyttäreni kanssa -
20 vuotta sitten opettaakseni kansainvälisiä opiskelijoita.
Elämäni tuntui täydelliseltä, mutta sitten kaikki muuttui.
Aloin kokea omituisia oireita.
En voinut ajatella selkeästi.
Hiukseni lähtivät päästä.
Aloin yllättäen lihoa.
Aika kului eikä tilanne parantunut.
Onneksi opiskelin biologiaa -
ja tiesin tarpeeksi tutkiakseni asiaa itse.
Vertasin oireitani tutkimustuloksiini -
ja vaadin päästä reumalääkärin puheille.
En tiedä, miltä sinusta tuntui saadessasi diagnoosisi, Selena.
Minä olin helpottunut.
"Ainakin vaivallani oli nimi."
Punahukka.
Punahukka on näkymätön sairaus.
Meissä ei näytä olevan mitään vialla.
Näytämme tavallisilta. Söpöiltä tai jopa loistavilta.
Näytät upealta punaisella matolla.
Olet varmasti kuullut sellaista kuin:
"Onko hän todella sairas? Hän näyttää terveeltä.
Sitä me myös olemme."
Kunnes emme olekaan.
Tautini paheni ja jouduin puoleksi vuodeksi teho-osastolle.
Punahukkani on systeeminen ja hyökkäsi munuaisiini.
Vietin yhdeksän vuotta dialyysissa.
Siitä pääsen toiseksi tärkeimpään yhdistävistä tekijöistämme, Selena.
Me molemmat saimme munuaissiirron.
Vau.
On tärkeää, että puhut taudista niin näkyvästi.
Latinot ja mustat yhteisöt kärsivät eniten.
Meidän on tärkeää saada paljon tietoa,
jotta ihmiset saavat ansaitsemaansa hoitoa.
Olen nyt töissä järjestössä nimeltä Lupus Foundation of America.
Yksi lempitapahtumistani on Evening of Hope -vuosigaala.
Se antaa punahukkaa sairastaville tukea, jota itse olisin tarvinnut.
"Juhlat ovat vuoden kohokohta.
Sinun tavoin…"
Minusta on tullut punahukan kasvot.
Olin ensimmäisessä kansallisessa mainoskampanjassa -
levittämässä tietoa taudista.
NÄYTÄN HYVÄLTÄ MUTTA OLO ON HUONO ONKO SE PUNAHUKKAA?
Tiedämme, että tämä on paljon meitä suurempaa.
Kiitos, että puhuit vaivastamme, Selena.
Punahukka on raivokas vastustaja,
mutta on suuri kunnia taistella rinnallasi.
Vau. En odottanut tuota.
Ihmeellistä, Wendy.
En tiedä, mitä sanoa. Kiitos.
Olen todella haavoittuvainen ja tunteellinen.
Laulut voivat paljastaa paljon erilaisia tunteita.
Se on vapauttavaa. Minun on melkein pakko kirjoittaa lauluja.
Ilmaisen itseäni sillä tavalla.
Vaikka lauluni olisi kepeä,
siinä on silti hieman synkkyyttä.
Se sopii minulle.
Haluan musiikkiini sisältöä, joka saa kuulijat miettimään:
"Mitä ihmettä se oli?"
He saavat selvittää sen itse.
Yllättävää kyllä he osuvat yleensä oikeaan.
Hei. Halusin lähettää teille pikaisen viestin…
VIESTI MINULTA
…koska en ole julkaissut paljonkaan viime aikoina.
Minulla on iso viha-rakkaussuhde sosiaalisen median kansa.
Viime vaalien aikaan -
olin kuitenkin iloinen vaikutusvallastani.
Ei oikeutta eikä rauhaa!
OIKEUTTA GEORGELLE
Ei oikeutta eikä rauhaa!
MUSTILLA HENGILLÄ ON VÄLIÄ
Maailmassa ja Yhdysvalloissa alkoi tapahtua paljon.
POLIISI
Se oli etovaa ja vaarallista.
Se oli hälyttävää ja liittyi paljolti ihonväriin.
HE RAKASTAVAT KULTTUURIAMME, EIVÄT MEITÄ
VALLATAAN NEW YORK
Halusin tietää, miten voisin korjata kaiken.
Ääni, joka oli saatava kuuluviin, ei kuulunut minulle.
Minulla oli kuitenkin vaikutusvaltaa.
Nimeni on Ruby Bridges,
ja haluan kiittää Selenaa -
tästä mahdollisuudesta puhua teille suoraan.
Päätin luovuttaa asemani -
sitä elämää kokeville ihmisille,
jotka tietävät.
Uskomme, ettei paperi määrää ihmisyyttämme -
eikä rotu määrittele arvoamme.
Olin todella iloinen siitä,
sillä saatoin oppia.
Sen ansiosta halusin entistä enemmän taistella sen eteen, mihin uskon.
Hyvä Selena.
Tiedät, että olen ollut aktivisti -
ja taistellut mustien transsukupuolisten ihmisten kunnian puolesta -
koko urani ajan.
Minusta tuli heti collegen jälkeen pienen sanomalehden toimittaja -
kotiosavaltiossani Georgiassa.
Voit varmaan kuvitella, ettei silloin ollut mahdollisuuksia -
esiintyä omana ja loistokkaana transsukupuolisena itsenäni.
"Transsukupuolisia syrjitään yhä syvästi yhteiskunnassamme."
Kokemuksiamme karsitaan työpaikoilla,
kouluissa, hallituksessa -
ja jopa kodeissamme ja yhteisöissämme.
Tiesin, että minun pitäisi palvella transyhteisöä.
Aloin työskennellä yhteisöjärjestäjien kanssa Atlantassa.
Minusta tuli kansallinen järjestäjä Transgender Law Centerissä,
joka on Yhdysvaltain suurin transjohtoinen järjestö.
Vuonna 2018 minusta tuli vastaava toimittaja Out-lehdessä…
"…ja olin ensimmäinen transsukupuolinen lehden johdossa."
RAQUEL WILLIS TEKEE HISTORIAA
Iloitsin siitä, että saatoin laajentaa yhteisömme kerrontaa.
ESITTELYSSÄ OUT100-PROJEKTI
Selena. Olen aina pitänyt sinua loistavana vaikuttajana.
Ennen kuin muut alkoivat jakaa asemaansa,
sinä jaoit omaasi tuodaksesi kuuluviin…
OIKEUS ON RAKKAUTTA
…sosiaalista oikeutta ajavien mustien äänet.
MUSTIEN HENGILLÄ ON VÄLIÄ
Kenen kadut? -Meidän kadut!
Mustat transsukupuoliset -
pelkäävät jatkuvasti sekä hallituksen väkivaltaa…
SUOJELKAA MUSTIA TRANSIHMISIÄ
…että väkivaltaa ja syrjintää omissa yhteisöissämme.
TRANSRAKKAUTTA
13. kesäkuuta 2020 -
sinä annoit minulle tilaisuuden käyttää Instagram-tiliäsi.
Se ei ollut mitätön juttu.
Sinulla oli suunnaton maailmanlaajuinen yleisö -
ja yksi Instagramin suurimmista seuraajakunnista.
Saatoin kertoa mustista transaktivisteista -
kuten Marsha P. Johnsonista ja Miss Majorista.
Saatoin jakaa resurssilistan, jonka olivat koonneet jäsenet -
muiden mustien transjohtajien ja järjestöjen joukosta.
"Minulle kyse ei ollut vain näkyvyydestä -
vaan liikkeemme korottamisesta."
Käytettyäni Instagram-tiliäsi -
saatoin käyttää omaa kasvanutta asemaani -
tukeakseni historiallisen marssin järjestämistä täällä Brooklynissä.
14. KESÄKUUTA 2020
Oikeutta heti!
Se sai nimekseen Brooklyn Liberation,
ja se keskittyi kunnioittamaan kuolleiden mustien transihmisten muistoa,
MUSTILLA TRANSIHMISILLÄ ON VÄLIÄ
Uskon voimaanne.
Uskon voimaamme. -Uskon…
Joukko kasvoi ensimmäistä kertaa niin suureksi.
15 000 ihmistä kokoontui mustien transsukupuolisten vuoksi.
Uskon mustaan transvoimaan.
MUSTIEN TRANSIHMISTEN HENGILLÄ ON VÄLIÄ
Se oli ennennäkemätön hetki,
jota en unohda koskaan.
"Mustien transsukupuolisten vapauttaminen vapauttaa jokaisen."
Kiitos, että näytit, mitä tarkoittaa olla johtaja -
ja toimit hetkenä, kun mustat transsukupuoliset tarvitsivat sinua.
Kunnes voitamme.
Olemme yhteensopivia.
En tahtonut koskaan olla muiden yläpuolella.
Äitini opetti, ettei kukaan ole muita tärkeämpi,
parempi eikä huonompi.
Kaikki ovat samanlaisia mutta varttuvat eri tavalla.
Niin minä näen elämäni.
Siksi fanitilaisuuksieni pitäisi kestää vain 1,5 tuntia -
mutta kestävätkin kolme tuntia.
Totta se on. Tarkastakaa vaikka itse.
Silloin voin käydä fanieni kanssa keskusteluja,
joihin en pystyisi,
jos olisin täydellinen ihminen.
En vain fanien kanssa vaan ihmisten.
Minä pidän ihmisistä.
Selena. Ilman esimerkkiäsi -
en olisi voinut puhua tästä julkisesti.
Kiitos siitä, että teit vaikeuksistamme kehon ja mielen kanssa näkyviä.
Rakkaudella Raquel.
Vilpittömästi Wendy.
Suurella rakkaudella Mariana.
Ihailulla Jake.
Käytän kaikkia työkalujani saadakseni aikaan jotain hyvää.
Siitä löydän todellista onnea.
Tekstitys: Petra Rock